b'\n_START_ARTICLE_\nConza della Campania\n_START_SECTION_\nHistoria\n_START_PARAGRAPH_\nConza oli t\xc3\xa4rke\xc3\xa4 kaupunki roomalaisten vallan aikaan. Se tunnettiin silloin nimell\xc3\xa4 Compsa. Alueella oli usein maanj\xc3\xa4ristyksi\xc3\xa4, jotka tuhosivat kaupungin. T\xc3\xa4m\xc3\xa4n takia kaupungin merkitys v\xc3\xa4heni vuosisatojen saatossa. Nyky\xc3\xa4\xc3\xa4n Compsasta on j\xc3\xa4ljell\xc3\xa4 arkeologiset kaivaukset.\n_START_SECTION_\nVuoden 1980 maanj\xc3\xa4ristys\n_START_PARAGRAPH_\nConza della Campania sijaitsi vuonna 1980 tapahtuneen Irpinian maanj\xc3\xa4ristyksen keskipisteess\xc3\xa4, ja se k\xc3\xa4rsi suuria vahinkoja. Kunnassa menehtyi j\xc3\xa4ristyksess\xc3\xa4 184 henkil\xc3\xb6\xc3\xa4. J\xc3\xa4ristyksen j\xc3\xa4lkeen rakennettiin uusi Conza (Nuova Conza della Campania).\n_START_SECTION_\nMaantiede\n_START_PARAGRAPH_\nKunta sijaitsee vedenjakaja-alueella. Alueella oleva j\xc3\xa4rvi, Lago di Conza, laskee Ofantojokea pitkin Adrianmereen. Lago di Conza on t\xc3\xa4rke\xc3\xa4 lintuj\xc3\xa4rvi ja se on WWF:n valvonnassa.'